**Dame Jane Elizabeth Ailwên Phillips**, DBE (\* 14. máj 1933, Gwaun-Cae-Gurwen, Wales, Spojené kráľovstvo) známa ako **Siân Phillips** je waleská herečka.

Detstvo a mladosť
-----------------

Phillipsová sa narodila 14. mája 1933 v Gwaun-Cae-Gurwen v grófstve Glamorgan vo Walese. Jej matka pracovala ako učiteľka a otec ako oceliar, ktorý sa stal neskôr policajtom. Hovorí walesky a angličtinu sa učila počúvaním rádia. 

Phillipsová navštevoval Pontardawe Grammar School. Napriek tomu, že sa volá Jane, jej waleský učiteľ ju nazýval Siân, čo je waleská podoba mena Jane. Neskôr, študovala angličtinu a filozofiu na University College Cardiff. V roku 1955 vyštudovala University of Wales. V septembri, toho istého roku, navštevovala Royal Academy of Dramatic Art rovnako ako aj Diana Rigg a Glenda Jackson. Po ukončení štúdia, jej ponúkli prácu v Hollywoode, ktorú odmietla a dala prednosť divadelnému herectvu.

Kariéra
-------

Phillipsová začala profesionálne hrať už ako jedenásťročná. V tom istom veku získala svoju prvú cenu za rozhlasové herectvo na National Eisteddfod, ktorý sa konal v Llandybïe v roku 1944, kde spolu s kamarátkou zo školy stvárnili roly dvoch starších mužov. 

Ako sedemnásťročná sa prvýkrát objavila v britskej televízii a v 18 rokoch získala waleskú hereckú cenu. V roku 1953, keď ešte študovala na University College v Cardiffe, pracovala ako spravodajkyňa a hlásateľka pre BBC vo Walese, vo waleskom jazyku.

V rokoch 1953 až 1955 bol Phillipsová členkou BBC Repertory Company a National Theatre Company a cestovala po Walese a predvádzala waleské a anglické hry pre Welsh Arts Council. 

Prvýkrát sa na londýnskej scéne objavila v roku 1957, v divadelnej inscenácii *Magda*. Účinkovanie v divadelnej hre, veľmi prospela jej kariére; hoci bola v tom čase len študentkou, bola prvou ženou od čias Sarah Bernhardtovej, ktorá túto rolu hrala. V rovnakom roku, hrala hlavnú úlohu v divadelnej inscenácii *Heda Gabler*, od nórskeho dramatika Henrika Ibsena. Jej herecký výkon bol veľmi pozitívne prijatý divadelnými kritikmi. Stvárnila tiež herečku Marlene Dietrich v roku 1997 v divadelnej inscenácii Marlene. 

V 60. rokoch minulého storočia, sa začala venovať aj filmovému a televíznemu herectvu. Jednou z jej najznámejších filmových rolí, je rola Livie v populárnej adaptácii románu Roberta Gravesa *Ja, Claudius* z roku 1976. Za svoj herecký výkon, získala Phillipsová, televízne ocenenie BAFTA TV. 

V roku 1981 hrala v britskom filme *Súboj Titánov* a v roku 1984 sa pripojila k hereckému obsadeniu, ako Kyle MacLachlan, Sean Young, Patrick Stewart, Virginia Madsen a Brad Dourif vo filme *Duna*. V roku [1989] hrala jednu z vedľajších úloh vo filme Miloša Formana, *Valmont*.

Phillipsová v roku 2022.
Hosťovala v televíznych seriáloch, ako *Aristocrats* (1999), *La Femme Nikita* (1997 – 2001), *Agatha Christie's Poirot* (1989 – 2013) a *C.B. Strike* (2017 – 2022).

V roku 2020 si zahrala po boku Toni Collette, Damiana Lewisa a Katherine Jenkins vo filme *Dream Horse*. V januári 2018 bola Phillipsová ocenená za svoju viac ako 70-ročnú kariéru na BBC Audio Drama Awards a bola jej udelená cena Radio Lifetime Achievement Award.

Súkromný život
--------------

Phillipsová bola trikrát vydatá. Jej prvým manželom bol Don Roy, postgraduálny študent na University of Wales. Zosobášili sa v roku 1956 a rozviedli sa v roku 1959. Jej druhým manželom, bol herec Peter O’Toole, za ktorého sa vydala v roku 1959. Majú spolu dve dcéry: Kate (\* 1960) a Patriciu (\* 1963). Dcéra Patricia je divadelná praktikantka a Kate sa venuje herectvu. Pár sa rozviedol v roku 1979. Jej tretím manželom bol o 17 rokov mladší herec Robin Sachs. Ich vzťah sa začal v roku 1975 a zosobášili sa na Štedrý deň v roku 1979, krátko po jej rozvode s O'Toolom. Ich manželstvo sa skončilo rozvodom v roku 1991.

Jej pratetou bola waleská evanjelistka Rosina Davies. Napísala dve autobiografie – Private Faces a Public Places – ktoré vyšli v roku 1999 a 2001. Je patrónkou Bird College of Dance, Music & Theatre Performance.

V roku 2000 bola vymenovaná za veliteľku Rádu Britského impéria (CBE) a v roku 2016 získala titul Dame Commander Rádu Britského impéria (DBE) za jej zásluhy o drámu. 

Od roku 2005 Britská akadémia filmového a televízneho umenia Cymru (BAFTA vo Walese) udeľuje cenu Tlws Sian Phillips, ktorá je určená pre Walesanov, ktorí významne prispeli vo filmovom alebo televíznom priemysle.

Iné projekty
------------

Commons
* Spolupracuj na Commons Commons ponúka multimediálne súbory na tému **Siân Phillipsová**

Externé odkazy
--------------

* Siân Phillipsová v Internet Movie Database (po anglicky)
* Siân Phillipsová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Siân Phillips na anglickej Wikipédii.*

| * z
* d
* u
Držiteľky ceny BAFTA TV pre najlepšiu herečku |
| --- |
| 1950 - 1980 | 
* Googie Withers (1955)
* Virginia McKenna (1956)
* Rosalie Crutchley (1957)
* Gwen Watford (1959)
* Catherine Lacey (1960)
* Billie Whitelaw (1961)
* Ruth Dunning (1962)
* Brenda Bruce (1963)
* Vivien Merchant (1964)
* Katharine Blake (1965)
* Gwen Watford (1966)
* Vanessa Redgravová (1967)
* Judi Denchová (1968)
* Wendy Craig (1969)
* Margaret Tyzack (1970)
* Annette Crosbie (1971)
* Patricia Hayes (1972)
* Billie Whitelaw (1973)
* Celia Johnson (1974)
* Lee Remicková (1975)
* Annette Crosbie (1976)
* Siân Phillipsová (1977)
* Penelope Keith (1978)
* Francesca Annis (1979)
* Cheryl Campbell (1980)

 |
| 1981 - 2005 | 
* Peggy Ashcroft (1981)
* Judi Denchová (1982)
* Beryl Reid (1983)
* Coral Browne (1984)
* Peggy Ashcroft (1985)
* Claire Bloom (1986)
* Anna Massey (1987)
* Emma Thompsonová (1988)
* Thora Hird (1989)
* Diana Rigg (1990)
* Geraldine McEwan (1991)
* Helen Mirrenová (1992)
* Helen Mirrenová (1993)
* Helen Mirrenová (1994)
* Juliet Aubrey (1995)
* Jennifer Ehleová (1996)
* Gina McKee (1997)
* Daniela Nardini (1998)
* Thora Hird (1999)
* Thora Hird (2000)
* Judi Denchová (2001)
* Julie Waltersová (2002)
* Julie Waltersová (2003)
* Julie Waltersová (2004)
* Anamaria Marinca (2005)

 |
| 2006 - | 
* Anna Maxwell Martin (2006)
* Victoria Wood (2007)
* Eileen Atkins (2008)
* Anna Maxwell Martin (2009)
* Julie Waltersová (2010)
* Vicky McClure (2011)
* Emily Watsonová (2012)
* Sheridan Smith (2013)
* Olivia Colmanová (2014)
* Georgina Campbell (2015)
* Suranne Jones (2016)
* Sarah Lancashire (2017)
* Molly Windsor (2018)
* Jodie Comer (2019)
* Glenda Jacksonová (2020)

 |

Autoritné údaje: * BnF: 142157968
* GND: 12236628X
* ISNI: 0000 0000 7825 1759
* LCCN: n86139814
* NK ČR: pna2005301637
* VIAF: 85088270
* WorldCat: lccn-n86139814